次韵劉景文路分上元
作者：蘇軾
朝代：宋

paragraphs: 華燈閟艱歲，冷月挂空府。
三吳重時節，九陌自歌舞。
云從月幾望，遂至一百五。
嘉辰可屈指，樂事相繼武。
今宵掃雲陣，極目浄天宇。
嬉遊各忘歸，闐咽頃未睹。
飛毬互明滅，激水相吞吐。
老去反兒童，歸來尚鐃鼓。
新年消暗雪，舊歲添絲縷。
何時九江城，相對兩漁父。